মধ্যপ্রদেশে কার্বাইড গানে দৃষ্টিশক্তি নষ্ট ৩২০ শিশুর, জখম আরও ৮০ শতাংশ

ওয়েবডেস্ক- আলোর উৎসব (Festival of Lights) দীপাবলিতে (Diwali)  অন্ধকার নেমে এল শিশু থেকে কিশোরদের জীবনে। ভিলেন এখানে কার্বাইড গান (Carbide Gun) । এই খেলনার বন্দুক দৃষ্টিশক্তিকে (Eyesight) কেড়ে নিয়েছে প্রায় ৩২০ জন শিশুর। এই নিয়ে উদ্বিগ্ন মধ্যপ্রদেশ সরকার (MadhyaPradesh Government) । হাসপাতালে শিশুদের শারীরিক অবস্থার খবর নিতে গিয়ে সেখান থেকেই রাজ্যজুড়ে এই বাজি নিষিদ্ধ ঘোষণা করেছেন মুখ্যমন্ত্রী মোহন যাদব (Chief Minister Mohan Yadav)।

জানা গেছে, এই কার্বাইড বন্দুকের কারণে ৮০ শতাংশ শিশু জখম। প্রায় ৩২০ জন শিশু তাদের দৃষ্টিশক্তি হারিয়ে ফেলেছে।

উল্লেখ্য, মধ্যপ্রদেশের বিভিন্ন জেলায় টিন অথবা পাইপের তৈরি কার্বাইড বন্দুক দিয়ে খেলতে গিয়ে মর্মান্তিক পরিণতির শিকার হয়ে বহু শিশু। মারাত্মকভাবে ক্ষতি হয়েছে শরীরে বিভিন্ন অঙ্গ। শারীরিক আঘাত নিয়ে হাসপাতালে ভর্তি শিশুরা। আহতদের মধ্যে বেশিরভাগেরই চোখ মারাত্মকভাবে ক্ষতি হয়েছে। মধ্যপ্রদেশজুড়ে ৩২০ জন ইতিমধ্যেই দৃষ্টিশক্তি হারিয়েছেন। পাশাপাশি ভোপাল ও আশেপাশের অঞ্চল থেকেই ১৮৬টি ঘটনার খবর পাওয়া গিয়েছে। এর পরেই রয়েছে গোয়ালিয়র। সেখানে ৩৫ টি ঘটনার খবর পাওয়া গেছে। প্রায় ৮০ শতাংশ ক্ষেত্রে আহত হয়েছে শিশুরা। চিকিৎকেরা জানিয়েছেন, দৃষ্টিশক্তি ফিরে পেতে প্রায় ছয়মাস সময় লাগতে পারে।

আরও পড়ুন-  ফের হিজাব বিতর্ক, স্কুলে বৈষম্যের অভিযোগে বিদ্যালয় ছাড়ার সিদ্ধান্ত ছাত্রীর

শুক্রবার সন্ধ্যায় হামিদিয়া হাসপাতালে আহতদের সঙ্গে দেখা করেন মুখ্যমন্ত্রী মোহন কুমার যাদব। মুখ্যমন্ত্রী যাদব জানিয়েছেন, কার্বাইড বন্দুকগুলিকে অস্ত্র আইন (১৯৫৯), বিস্ফোরক আইন (১৮৮৪) এবং বিস্ফোরক পদার্থ আইন (১৯০৮) এর অধীনে নিষিদ্ধ বিস্ফোরক হিসেবে গণ্য করা হবে। রাজ্যের সব জেলায় এই নির্দেশ জারি করে অবিলম্বে কার্বাইড বন্দুক তৈরি, বিক্রি, ও ব্যবহার নিষিদ্ধ ঘোষণা করা হয়েছে। এই বাজির বিরুদ্ধে সচেতনতামূলক প্রচারও চালাচ্ছে সরকার। এই ‘কারবাইড বন্দুকের’র বিক্রির বিরুদ্ধে পুলিশ এখনও পর্যন্ত ভোপালে ছ’টি, বিদিশায় আটটি এবং গোয়ালিয়রে একটি এফআইআর করেছে।

দেখুন আরও খবর-